Cremet hindbærskum, som er lavet af rigtige hindbær, uden tilsætning af kunstige smagsforstærkere. De overtrækkes med Kjærstrups mørke chokolade, som har et kakaoindhold på 70%. Det er den samme chokolade, som bruges til de fyldte chokolader. Bunden i alle Kjærstrups flødeboller er en kiksebund overtrukket med chokolade, før der kommer skum på. Det betyder, at bunden altid er frisk og knasende sprød. Kjærstrups flødeboller er blevet kåret som Danmarks bedste af magasinet Smag & Behag. Alle de chokolader som Kjærstrup bruger er Cocoa Horizons verificeret. Cocoa Horizons er et program, der skal sikre hver enkelt kakaobonde økonomisk fremgang og samtidig hjælpe med at etablere selvforsynende dyrkningsfællesskaber, som beskytter børn og natur. Det handler om at fremme nye bæredygtige dyrkningsmetoder, forbedre produktiviteten og udvikle lokalsamfundet. Bag Cocoa Horizons-programmet står Cocoa Horizons Foundation.